EL
C 71/36
Επίσημη Εφημερίδα της Ευρωπαϊκής Ένωσης
27.2.2023
Αιτήματα Η προσφεύγουσα ζητεί από το Γενικό Δικαστήριο: — να ακυρώσει και να κηρύξει ανίσχυρο το τμήμα 4.1.8 του στρατηγικού σχεδίου της Ισπανίας ΚΓΠ 2023-2027 που εγκρίθηκε με την εκτελεστική απόφαση της Επιτροπής, της 31ης Αυγούστου 2022, για την έγκριση του στρατηγικού σχεδίου της Ισπανίας ΚΓΠ 2023-2027 με την υποστήριξη της ΕΕ το οποίο χρηματοδοτείται από το Ευρωπαϊκό Γεωργικό Ταμείο Εγγυήσεων και το Ευρωπαϊκό Γεωργικό Ταμείο Αγροτικής Ανάπτυξης, το οποίο επιβάλλει ανώτατο όριο ύψους 200 000 ευρώ στη βασική εισοδηματική ενίσχυση που χορηγείται σε κάθε δικαιούχο γεωργό (το «μέτρο»).
Λόγοι ακυρώσεως και κύρια επιχειρήματα Προς στήριξη της προσφυγής, η προσφεύγουσα προβάλλει τέσσερις λόγους. 1.
Με τον πρώτο λόγο προβάλλεται παράβαση του άρθρου 17 του κανονισμού (ΕE) 2021/2115 (1), σχετικά με τη θέσπιση κανόνων για τη στήριξη εθνικών στρατηγικών σχεδίων για την ΚΓΠ και για την κατάργηση των κανονισμών (ΕE) 1305/2013 και (ΕE) 1307/2013. — Συναφώς, προβάλλεται ότι ο κανονισμός (ΕΕ) 2021/2115 παρέχει τη δυνατότητα στα κράτη μέλη να καθορίζουν τις παρεμβάσεις εκείνες, μεταξύ των απαριθμούμενων στα κεφάλαια Ι, ΙΙΙ, και IV του Τίτλου ΙΙ, οι οποίες προσαρμόζονται καλύτερα στις ιδιαίτερες ανάγκες τους, καθώς και τον τρόπο διάρθρωσής τους.
Εντούτοις, η προσβαλλόμενη απόφαση περιλαμβάνει μια παρέμβαση η οποία διαφοροποιείται από τις προβλεπόμενες στο εν λόγω άρθρο, παρέχοντας τη δυνατότητα στην Επιτροπή να ενεργεί καθ’ υπέρβαση εξουσίας και να υπερβαίνει τις αρμοδιότητες που της έχουν ανατεθεί βάσει του κανονισμού (ΕΕ) 2021/2115. 2.
Με τον δεύτερο λόγο προβάλλεται πλήρης έλλειψη ανάλυσης και εκτίμησης των επιπτώσεων της άκριτης επιβολής ανώτατου ορίου 200 000 ευρώ στη βασική εισοδηματική ενίσχυση της ΚΓΠ. — Συναφώς, προβάλλεται ότι, κατά την εκπόνηση της προσβαλλόμενης απόφασης δεν διενεργήθηκε ουδεμία εκτίμηση επιπτώσεων του εν λόγω μέτρου ούτε σε εθνικό επίπεδο στην Ισπανία ούτε σε ευρωπαϊκό επίπεδο.
Αν είχε διενεργηθεί έστω ένας προκαταρκτικός έλεγχος, θα καταδεικνυόταν ότι το μέτρο αντίκειται στους στόχους της ΚΓΠ όπως αυτοί ορίζονται στα άρθρα 5 και 6 του κανονισμού (ΕΕ) 2021/2115. 3.
Με τον τρίτο λόγο προβάλλεται στρέβλωση της ενιαίας αγοράς και του ανταγωνισμού εις βάρος των Ισπανών γεωργών. — Συναφώς, προβάλλεται ότι η προσβαλλόμενη απόφαση συνεπάγεται σοβαρή και αδικαιολόγητη στρέβλωση της εσωτερικής αγοράς, καθώς και κατακερματισμό της ΚΓΠ όσον αφορά έναν από τους κύριους μηχανισμούς της.
Το μέτρο θέτει τους Ισπανούς γεωργούς σε δυσμενέστερη θέση από τους Ευρωπαίους ομολόγους τους. 4.
Με τον τέταρτο λόγο προβάλλεται παραβίαση της αρχής της αναλογικότητας. — Συναφώς, προβάλλεται ότι το μέτρο παραβιάζει την αρχή της αναλογικότητας, καθόσον δεν είναι αποτελεσματικό ούτε αναγκαίο προκειμένου να επιτευχθεί ο επιδιωκόμενος σκοπός, και συνεπάγεται για τους ιδιοκτήτες αγροκτημάτων και τους γεωργικούς εργάτες υπερβολικές και αδικαιολόγητες θυσίες, οι οποίες ουδόλως ισοσταθμίζονται από την επιδίωξη επιτακτικού δημοσίου συμφέροντος.
(1)
Κανονισμός (ΕE) 2021/2115 του Ευρωπαϊκού Κοινοβουλίου και του Συμβουλίου, της 2ας Δεκεμβρίου 2021, σχετικά με τη θέσπιση κανόνων για τη στήριξη των στρατηγικών σχεδίων που πρέπει να καταρτίζονται από τα κράτη μέλη στο πλαίσιο της κοινής γεωργικής πολιτικής (στρατηγικά σχέδια για την ΚΓΠ) και να χρηματοδοτούνται από το Ευρωπαϊκό Γεωργικό Ταμείο Εγγυήσεων (ΕΓΤΕ) και το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση των κανονισμών (ΕΕ) αριθ.
1305/2013 και (ΕΕ) αριθ.
1307/2013 (ΕE 2021, L 435, σ.
1).
Προσφυγή-αγωγή της 22ας Δεκεμβρίου 2022 — Thunus κ.λπ. κατά ΕΤΕπ (Υπόθεση T-799/22) (2023/C 71/48) Γλώσσα διαδικασίας: η γαλλική Διάδικοι Προσφεύγοντες-ενάγοντες: Vincent Thunus (Contern, Λουξεμβούργο) και επτά ακόμη προσφεύγοντες-ενάγοντες (εκπρόσωπος: L. Levi, δικηγόρος) Καθής-εναγομένη: Ευρωπαϊκή Τράπεζα Επενδύσεων